युगों से प्रिय हैं श्रीराम : शुचि भारती
लोहारा इलाके में चल रहे धार्मिक कार्यक्रम में सुनाई श्रीराम की कथा
सिटीरिपोर्टर | लुधियाना
दिव्यज्योति जागृति संस्थान ने कैप्टन नगर लोहारा में नेत्रहीन एवं दिव्यांगों की सहायतार्थ मुहिम ‘अंतदृष्टि’ के के तहत पांच दिवसीय श्री राम कथा का आयजोन किया। इसके तीसरे दिन साध्वी शुचि भारती ने कहा कि श्रीराम युगो-युगों से सबके प्रिय है। अयोध्या में जन्म लेने के बाद प्रभु ने लीलाएं करनी शुरू कर दीं। पुरातन समय में शिक्षा के साथ दीक्षा भी दी जाती थी, जिससे इंसान के भीतर मानवीय गुणों का संचार होता था। इंसान समाज की भलाई बारे सोचता और कार्य करता था। आज मानव को एक अच्छे शिक्षक मार्ग दर्शक की जरूरत है, जिसके मार्ग दर्शन में इंसान समाज में रहते हुए समाज के विकास बारे सोचे। ऐसी सोच को इंसान के भीतर केवल पूर्ण संत ही जगा सकते हैं। जो इंसान को इंसान बनाकर उसमें मानवीय गुणों को पैदाकर एक अच्छे समाज का निर्माण करवाता। समाज को चाणकय, सुकरात और विवेकानंद जैसे मार्ग दर्शकों की जरूरत है। इससे समाज का कल्याण हो सके। साध्वी शुभानंदा भारती, साध्वी सदया भारती, साध्वी ज्योति भारती और साध्वी कृतिका भारती ने सुमधुर चौपाइयां और भजन गाए। यहां र्निमल सिंह, कलदीप सिंह, सतवंत सिंह, अमरजीत सिंह, वीर सिंह, गुरनाम सिंह, विनोद कुमार, अनील कुमार, अर्जन कुमार, रणवीर, देवकी देवी और हरिकृष्ण आदि मौजूद थे। कथा को विराम प्रभु की पावन आरती से दिया गया।
hin_Deva hin_Deva bho_Deva hin_Deva